બીએસપી સાથે ગઠબંધન નથી થઈ શક્યું તે પણ મહત્ત્વનો મુદ્દો સાબિત થઈ શકશે. સચિન પાઇલટની ઇચ્છા ગઠબંધન કરવાની હતી, પણ ગેહલોત જૂથ અને પ્રદેશ કોંગ્રેસના નેતાઓ માનતા હતાં કે આ વખતે મજૂબત સ્થિતિ છે ત્યારે બેઠકો બીએસપીને ફાળવીને બગાડવાની જરૂર નથી. રાષ્ટ્રીય કક્ષાના રાજકારણને ધ્યાનમાં રાખીને પણ કોંગ્રેસ અને બીએસપી વચ્ચે ગોઠવણ થઈ શકી નથી. તેની અસર સ્થાનિક રાજકારણમાં અલગ રીતે પડશે. કોંગ્રેસમાં આજે જ્યારે ગુર્જર જૂથનું વર્ચસ્વ આમ પણ વધ્યું છે, ત્યારે દલિતોને સાથે રાખવા માટે તેઓ તૈયાર નથી તેવી લાગણી કોંગ્રેસના દલિતો જૂથોને પણ થઈ શકે છે.